Drie in hof oor miljoene se perlemoen | Maroela Media
Drie in hof oor miljoene se perlemoen
Foto: SAPD Limpopo
Drie persone het in die Polokwane-landdroshof verskyn nadat hulle glo betrap is toe hulle miljoene rand se perlemoen vervoer het.
Kol. Moatshe Ngoepe, woordvoerder van die polisie, het gesê die drie persone, Boitumelo Rasakanya (26), Merven Phiri (33) en Jack Kgobe (36) het Maandag in die hof verskyn. "Die saak is tot 7 Februarie uitgestel vir hul formele aansoek om borgtog terwyl die polisie se ondersoek voortduur. Hulle bly in aanhouding."
Die verdagtes staan tereg op aanklag van die besit van 'n bedreigde spesie.
Die drie persone is Vrydag in hegtenis geneem tydens 'n intelligensie-operasie deur die provinsiale eenheid vir bedreigde spesies, die Polokwane-misdaadintelligensie-eenheid, die Wes-Kaapse misdaadintelligensie-eenheid, die honde-eenheid in Polokwane en die SAPD by Polokwane-lughawe.
"Beamptes het inligting ontvang oor 'n gryskleurige Nissan-bakkie wat van Polokwane op pad is na die Beitbrug-grenspos. Daar is beslag gelê op 37 bokse perlemoen met 'n geraamde waarde van ongeer R7 miljoen."
Die oorsprong en bestemming van die perlemoen vorm deel van die ondersoek.
Beurtkrag duur tot Donderdag voort
Ek het nie naastenby 'n idee hoe lank perlemoen buite die water kan leef nie en dan duik die vraag op of die betrokke amptenare na beslaglegging ooit die moeite doen om dit terug in die water te plaas, indien herwinning moontlik sou wees.